Gradski park u Bochumu

Gradski park ili Stadtpark Bochum u Bochumu je najstariji i najveći park u cijelom Ruhru, napravljen po uzoru na onaj u Essenu. Povijest Gradsko vijeće je u svibnju 1869. donijelo odluku o izgradnji gradskoga parka u stilu engleskoga perivoja. Plansko uređenje i urbanistički plan izrađivali su se do 1876. zbog sastava i geološke građe tla koje je nekad bilo dno rijeke ispunjeno muljem i raznim talozima. Nakon isušivanja i uklanjanja mulja sa zemlje radovi su započeli. Nakon dvije godine kopanja, pošumljavanja i uređivanja, 1878. otvoren je gradski park. Dizajn i raspored bilja u parku napravio je lokalni vrtlar i botaničar Anton Strauss (1823. – 1888.). Hermann Bluth, arhitekt, zaslužan je za izgradnju brojnih paviljona i kućica za odmor unutar samog parka. Park je bio dvaput proširivan 1889. – 1894. i 1903. – 1908. Posljednju fazu širenja parka vodio je Ernst Finken. On je stariji i noviji dio parka spojio u skladnu cjelinu. Park obiluje brojnim drvećem, grmljem, cvjetnjacima i jezerima. U parku se nalazi i fontana mlade djevojke.1887. u park je identificirano više od 700 biljnih vrsta. Park je napravljen za rekreaciju radničke klase i elegantne večernje šetnje višega sloja društva. Zimi bi dio parka postalo klizalište, a ljeti atletski stadion na otvorenom. Gradski park je s 311.402 četvornih metara najveći gradski park u Sjevernoj Rajni-Vestfaliji. U novije vrijeme u parku se mogu vidjeti i egzotične vrste stabala poput eukaliptusa, palmi, pa čak i baobaba. Reljefna raznolikost terena pogodovala je sadnji drveća različitih klima, od umjereno tople do snježno-šumske. U parku se nalazi i ružičnjak, polje tulipana i dalija, te višegodišnji vrt. U parku se nalaze i dvije bare, koje su omiljena staništa patki, roda i čaplji. Osim njih u parku se mogi vidjeti i mnoge druge ptice močvarice. Zbog bogatoga biljnog svijeta i mnogobrojnih staništa u parku se može naići i na slavuja, zimovku, crvendaća, ali i na lokalne golubove i vrapce. Spomenici i javna umjetnost Najstariji spomenik u parku je nekadašnja bista Wilhelma I., njemačkoga cara. 1879. u parku je postavljeno poprsje Friedricha Ludwiga Jahna. U parku se nalazilo još nekoliko poprsja koja su uništena tijekom ratnih razaranja. 16. listopada 1910. u parku je otvoren toranj u čast Ottu von Bismarcku visok 34 metra, s kojega se pruža pogled na cijeli park i veći dio grada. Fontana mlade djevojke u ružičnjaku poznato je djelo kipara Eugena Schmohla, koji je prošao nekoliko restauracija i popravljanja što zbog bombardiranja što zbog vandalizma. Nakon Drugog svjetskog rata u parku je otvoren Ratni memorijalni centar kao sjećanje na bombardiranja i žrtve podnesene u ratu. Osim spomenika u parku se nalaze djela, u sklopu izložbi na otvorenom, mnogih postmodernističih umjetnika. Od 2006. u parku je izložena skulptura Giuseppea Spagnuloa, a već otprije u parku se nalazi poznati spomenik žabi, stanovnici ovdašnjih bara. Kip je 1990. ukraden i nakon dugoga traganja i policijske istrage 2002. pronađen i vraćen na svoje mjesto. U parku se nalazi i igralište za mini-golf i velika šahovska ploča na otvorenom. U parku se nalazi nekoliko igrališta prepunima stabala i cvijeća. Gradski toaleti iz 1925. obnovljeni su i prepušteni na korištenje građana uz nadoplatu za održavanje. Gastronomija U parku je 1913., prema projektu Karla Elkarta izgrađen luksuzni restoran i pučka kuhinja za nezaposlene. Izgradnja je stajala 650.000 maraka. 4. studenog 1944. Schauspielhaus Bochum je uništen u bombardiranju. 1952. počela je obnova nekadašnjega restorana koji je pretvoren u kazalište. Ulaz pred zgradu je dodatno proširen, a i napravljena je šetnica do kazališta. Ispred kazališta je posađeno cvijeće i stabla (ariš, breza, hrast) i uređen mali vrtni paviljon. 2007. u gradu se otvorio restoran Orangeria, a u samom parku nalazi se više sladoledarskih štandova i štandova s brzom hranom. Osim gradske kavane park obiluje noćnim klubovima i malim kavanama. Najveći i najposjećeniji noćni klub La Escalera otvoren je 2007. Zoološki vrt Na inicijativu Bochumske udruge Prijatelji životinja u parku je svečano otvoren zoološki vrt 3. ožujka 1933. u nazočnosti tadašnjega gradonačelnika i predsjednika Sjeverne Rajne-Vestfalije. Literatura Friedrich Humpert: Die Flora Bochums. Städtisches Gymnasium Bochum. – Beilage zum Jahresbericht Schuljahr 1886/87. Bochum, 57 stranica, 1887. Ovo djelo smatra se prvim djelom u kojem su popisane i biljne i životinjske vrste u parku. Erika Schmidt: „Zierde, Vergnügen, gesunde Luft und gute Lehren …“ – Zur Geschichte des Stadtparks in Bochum und anderswo, in: Das Gartenamt, Zeitschrift für Umweltgestaltung, Freiplanung, Grünflächen- und Sportstättenbau, Platzer Verlag Hannover und Berlin, Heft 6, lipanj 1982., str. 343–357. Erika Schmidt: Der Bochumer Stadtpark und sein städtebauliches Umfeld im 19. Jahrhundert – Ein Beitrag zur Revisionvon Werturteilen über den typischen deutschen Stadtpark des 19. Jahrhunderts, 2 sveska, 622 stranice, Dissertation, Hannover 1988. Stadt Bochum, Planungsamt/Untere Denkmalbehörde: Denkmalbereichsplanung für das Stadtparkviertel Bochum, Band I und II, ausgeführt durch Planungsbüro Prof. Krause und Partner, 180 stranica, Dortmund, kolovoz 1990. Vanjske poveznice Trenutačni opis gradskog parka Arhivirana inačica izvorne stranice od 2. travnja 2015. (Wayback Machine) Detaljan pregled povijesti parka Arhivirana inačica izvorne stranice od 2. travnja 2015. (Wayback Machine) Fontana mlade djevojke Arhivirana inačica izvorne stranice od 18. veljače 2009. (Wayback Machine) Zoološki vrt u Bochumu